วันนี้จะมารีวิวร้านที่หลายๆคนอาจจะคุ้นเคยดีที่สยามค่ะ นั่นก็คือร้านบ้านหญิงนั่นเองค่ะ วันนี้เราจะมารีวิวที่สาขาTermianl 21 กันนะคะ ร้านตั้งอยู่ที่ชั้น5 โซนซานฟรานซิสโก ร้านที่นี่ใหญ่เหมือนกันนะคะ โล่งดี ตกแต่งออกแนวไม้ๆทั้งโต๊ะ เก้าอี้ แล้วก็ผนังเลย นี่เป็นการกลับมากินบ้านหญิงหลังจากที่ไม่ได้กินมาหลายปี เพราะล่าสุดไปกินที่สยามดิส แล้วเจอแมงสาบเดินอยู่ใกล้ๆโต๊ะ เข็ดเลยค่ะ ไม่ไหว แต่ที่นี่ดูสะอาดดีนะคะ เมนูที่นี่จะแบ่งเป็นสองส่วนค่ะนั่นก็คือส่วนMeal กับ Cafe วันนี้เราไม่ค่อยได้สนใจเล่ม cafe เท่าไหร่ เพราะตั้งใจมากินข้าวอย่างเดียวเลย เมนูเด็ดใจดวงใจที่มาบ้านหญิงทีไรก็ต้องสั่งก็เห็นจะเป็น “ข้าวไข่ข้น” นี่แหละค่ะ มีทอปปิ้งให้เลือกเยอะแยะเลยค่ะ ที่เราเลือกมาคือแฮมกับกุ้ง ส่วนของที่เพื่อนเราเลือกมาเป็นข้าวไข่ข้นราดซอสเห็ดกับเบคอน ส่วนเรื่องรสชาติยังอร่อยตามมาตรฐานเดิมค่ะ แฮมชิ้นใหญ่ดี ส่วนข่ก็หอมเนยมากๆ ส่วนของเพื่อนเราก็ออกจะเป็นรสชาติของครีมเห็ดข้นๆ หอมเนยจากไข่ เข้ากันกับเบคอนกรอบๆค่ะ ลองชิมของเพื่อนแล้วแอบรู้สึกว่าของเพื่อนอร่อยกว่าของเรา เป็นอย่างนี้ทุกทีเลย เวลาชิมของเพื่อนทีไรจะรู้สึกว่าของเพื่อนอร่อยกว่าของตัวเอง เป็นเหมือนกันป่าวคะ55 นอกจากจานหลักอย่างข้าวไข่ข้นแล้ว เรายังสั่งของกินเล่นมาด้วยนั่นก็คือเปาะเปี๊ยะแฮมชีส กับ ไก่ทอดครีมสลัดลาบ เปาะเปี๊ยะแฮมชีสเราว่าเค็มเกลือไปหน่อย จริงๆแล้วชีสก็มีรสเค็มหน่อยๆอยู่แล้ว ถ้าลดเกลือลงหน่อยรสชาติน่าจะพอดีกว่านี้ ส่วนไก่ทอดครีมสลัดลาบอันนี้ที่สั่งเพราะรู้สึกว่ามันแปลกดี อยากรู้ว่าครีมสลัดลาบเป็นยังไง ผลก็คือเหมือนเอาครีมสลัดผสมผงปรุงรสลาบ แต่ไม่ค่อยได้รสลาบเท่าไหร่ รสครีมสลัดจะเด่นกว่า ไก้ใช้เนื้อสะโพก นุ่มดีค่ะ แต่แอบเสียดายที่ไม่ค่อยมีหนังเลย แหะๆ รวมๆแล้วถือว่าดีเลยค่ะ สาขานี้ อย่างแรกเลยคือสะอาด อาหารมาไว แล้วก็รสชาติยังอร่อยเหมือนเดิม มื้อนี้จ่ายไปทั้งหมด456บาทถ้วน